Diari Oficial de la Generalitat Valenciana


Sumari del DOGV 9277, del 14-02-2022 (2022/1138)

DECRET 2/2022, de 10 de febrer, del president de la Generalitat, de modificació del Decret 7/2019, de 20 de juny, del president de la Generalitat, pel qual es determinen les secretaries autonòmiques de l'Administració del Consell.
--------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2022/02/10/2/dof/vci/html**

### Dades del document

Número de DOGV
:   9277

Data del DOGV
:   14-02-2022

Secció del DOGV
:   I. DISPOSICIONS GENERALS

Número del document
:   2022/1138


Data del document
:   10-02-2022

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * legislació

DECRET 2/2022, de 10 de febrer, del president de la Generalitat, de modificació del Decret 7/2019, de 20 de juny, del president de la Generalitat, pel qual es determinen les secretaries autonòmiques de l'Administració del Consell. [2022/1138]  
L'article 12.1 de la Llei 5/1983, de 30 de desembre, de la Generalitat, del Consell, atribueix al president de la Generalitat la direcció i coordinació de les accions del Consell, i a aquest efecte, li correspon, entre altres facultats i atribucions, crear, modificar i suprimir les secretaries autonòmiques.  
A fi de desplegar el programa polític del Consell, d'una manera eficaç i amb una utilització tan eficient com siga possible dels mitjans humans i materials de l'Administració del Consell, i en virtut de la competència atribuïda en l'article 12.1.b de la Llei 5/1983, del Consell,  
  
  
DECRETE  
  
Article únic. Modificació dels òrgans superiors de la Presidència de la Generalitat  
La Presidència de la Generalitat disposarà dels òrgans superiors següents:  
- Secretaria Autonòmica de Presidència  
- Secretaria Autonòmica de Promoció Institucional, Comunicació i Prospectiva  
- Secretaria Autonòmica de Cohesió Territorial i Polítiques contra el Despoblament  
- Secretaria Autonòmica per a la Unió Europea i Relacions Externes  
  
- Secretaria Autonòmica de Turisme  
- Advocat o Advocada General de la Generalitat.  
  
DISPOSICIÓ DEROGATÒRIA  
  
Única. Derogació normativa  
Queden derogades totes les disposicions d'igual o inferior rang en allò que s'opose al que s'estableix en aquest decret.  
  
DISPOSICIONS FINALS  
  
Primera. Supressió d'òrgans superiors de la Presidència de la Generalitat  
D'acord amb el que estableix l'article únic d'aquest decret, queden suprimits els òrgans superiors de la Presidència de la Generalitat següents:  
- Secretaria Autonòmica de Promoció Institucional i Cohesió Territorial  
- Secretaria Autonòmica de Prospectiva i Comunicació  
  
Segona. Referències als òrgans superiors suprimits  
Les referències incloses en les disposicions de caràcter general o en els actes administratius als òrgans superiors suprimits s'han d'entendre fetes als òrgans superiors que es creen en aquest decret, en funció de les competències que se'ls assignen.  
  
Tercera. Modificacions pressupostàries  
La Conselleria d'Hisenda i Model Econòmic durà a terme les modificacions pressupostàries que es requerisquen per a acomplir el que es preveu en aquest decret.  
  
Quarta. Entrada en vigor  
Aquest decret entrarà en vigor el dia de la signatura.  
  
València, 10 de febrer de 2022  
  
El president de la Generalitat,  
XIMO PUIG I FERRER


Còpia Permalink ELI